CELEX: 62010CO0519
Language: et
Date: 2011-11-18 00:00:00
Title: Euroopa Kohtu määrus (seitsmes koda), 18. november 2011. # Giovanni Colapietro versus Ispettorato Centrale Repressioni Frodi. # Eelotsusetaotlus: Tribunale di Bari - Itaalia. # Eelotsusetaotlus - Kodukorra artikli 92 lõige 1, artikli 103 lõige 1 ja artikli 104 lõike 3 teine lõik - Veinisektor - Määrused (EMÜ) nr 822/87 ja (EÜ) nr 343/94 - Küsimus, millele antava vastuse osas ei ole vähimatki põhjendatud kahtlust - Ilmselge vastuvõetamatus. # Kohtuasi C-519/10.

Euroopa Kohtu (seitsmes koda) 18. novembri 2011. aasta määrus – Colapietro vs. Ispettorato Centrale Repressioni Frodi
      (kohtuasi C‑519/10)
      Eelotsusetaotlus – Kodukorra artikli 92 lõige 1, artikli 103 lõige 1 ja artikli 104 lõike 3 teine lõik – Veinisektor – Määrused (EMÜ) nr 822/87 ja (EÜ) nr 343/94 – Küsimus, millele antava vastuse osas ei ole vähimatki põhjendatud kahtlust – Ilmselge vastuvõetamatus
      1.                     Eelotsuse küsimused – Küsimus, millele antava vastuse osas ei ole vähimatki põhjendatud kahtlust – Kodukorra artikli 104 lõike 3
            kohaldamine (Euroopa Kohtu kodukord, artikli 104 lõige 3) (vt punkt 15)
      2.                     Põllumajandus – Ühine turukorraldus – Vein – Lauaveinide kohustuslik destilleerimine – Määruse nr 343/94 ese – Määruse nr 822/87
            rakendamine (Nõukogu määrus nr 822/87, artikkel 39 lõiked 9–11, ja artikkel 83; komisjoni määrus 343/94) (vt punktid 18, 19
            ja 22 ja resolutsioon)
      3.                     Liikmesriigid – Kohustused – Kohustus liidu õiguse rikkumiste eest karistused ette näha ning neid kohaldada – Proportsionaalsuse
            põhimõtte järgimine – Siseriikliku kohtu hinnang (ELL artikli 4 lõige 3) (vt punktid 24 ja 25)
      
         
               Ese
            
         Eelotsusetaotlus – 
               Tribunale di Bari
                – Veinisektor – Kohustusliku destilleerimise kord – Veiniaasta 1993/1994 – Nõukogu 16. märtsi 1987. aasta määruse (EMÜ) nr 822/87
                  veinituru ühise korralduse kohta (EÜT L 84, lk 1) ajaline kohaldamisala – Selle määruse tühistamine komisjoni 15. veebruari
                  1994. aasta määrusega (EÜ) nr 343/94, millega avatakse nõukogu määruse (EMÜ) nr 822/87 artiklis 39 ette nähtud kohustuslik
                  destilleerimine ja tehakse veiniaasta 1993/94 osas erand selle teatavatest rakenduseeskirjadest (EÜT L 44, lk 9) – Siseriiklikus
                  õiguses määruse nr 822/87 rikkumise puhuks ette nähtud halduskaristus – Kohaldatavus määruse nr 343/94 rikkumise korral –
                  Kohaldatud halduskaristuse proportsionaalsus.
               
            Resolutsioon
      Komisjoni 15. veebruari 1994. aasta määrusega (EÜ) nr 343/94, millega avatakse nõukogu määruse (EMÜ) nr 822/87 artiklis 39
         ette nähtud kohustuslik destilleerimine ja tehakse veiniaasta 1993/94 osas erand selle teatavatest rakenduseeskirjadest, rakendatakse
         määrust nr 822/87, mitte ei tühistata ega asendata seda.